Diari Oficial de la Generalitat Valenciana


Sumari del DOGV 2975, del 21-04-1997 (1997/6390)

ACORD de 18 de febrer de 1997, de la Comissió Territorial d'Urbanisme de Castelló, relatiu a la modificació del Pla General de l'Alcora, sobre l'obertura d'un vial a la zona de Symfa.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   2975

Data del DOGV
:   21-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6390


Data del document
:   18-02-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 18 de febrer de 1997, de la Comissió Territorial d'Urbanisme de Castelló, relatiu a la modificació del Pla General de l'Alcora, sobre l'obertura d'un vial a la zona de Symfa.  
La Comissió Territorial d'Urbanisme, en la sessió del dia 18 de febrer de 1997, va adoptar l'acord següent:  
Vist l'expedient relatiu a la modificació del Pla General d'Ordenació Urbana, sobre l'obertura d'un vial a la zona de Symfa, del qual resulten els següents:  
Antecedents  
Primer  
El ple de l'Ajuntament de l'Alcora va acordar exposar al públic la modificació en la sessió del dia 12 de juny de 1996, cosa que es va dur a terme per mitjà d'anuncis publicat en el periòdic Mediterráneo de 12 de setembre de 1996 i en el Diari Oficial de la Generalitat Valenciana núm. 2.792 de 16 de juny de 1996. Transcorregut el període d'informació al públic, en el qual no s'hi va formular cap al·legació, el ple en va aprovar provisionalment la modificació el dia 12 de novembre de 1996.  
El dia 15 de gener de 1997 es va sol·licitar un informe a l'Oficina del Pla de Carreteres de la Conselleria d'Obres Públiques, Urbanisme i Transports. El dia 29 de gener de 1997 l'Oficina del Pla de Carreteres va emetre l'informe, en el qual s'indicava que l'actuació no afecta el sistema viari de la Comunitat Valenciana.  
Segon  
El projecte consta de memòria justificativa i plànols.  
Tercer  
L'objecte de la modificació és l'obertura d'un vial que unisca el c/ de Sant Salvador i la carretera CS-V-2021, per a tallar l'excessiva longitud de les illes de cases tancades, i s'organitza així una articulació major entre les vies d'accés rodat que envolten l'illa de cases objecte de la modificació puntual.  
Fonaments de dret  
Primer  
La tramitació ha sigut correcta de conformitat amb els articles 38 i següents de la Llei 6/1994, de 15 de novembre, Reguladora de l'Activitat Urbanística (LRAU).  
Segon  
La documentació està completa, a l'efecte del compliment del que disposa l'article 27 de la LRAU.  
Tercer  
Tenint en compte l'objecte de la modificació, no hi concorren circumstàncies especials que, de conformitat amb l'article 55 de la LRAU, pogueren requerir tràmits específics o condicions addicionals. A me, i des de l'exercici de les competències autonòmiques derivades de l'article 40 de la LRAU, no s'hi observen obstacles per a l'aprovació definitiva.  
Quart  
De conformitat amb els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la seua proposta a dictamen previ de la Comissió Territorial de Urbanisme, dictamen que, en el cas de municipis menors de 50.000 habitants, tindrà directament efectes de resolució executòria.  
Segons el que s'acaba d'exposar, la Comissió Territorial d'Urbanisme acorda aprovar definitivament la modificació del Pla General de l'Alcora relativa a l'obertura d'un vial a la zona Symfa.  
Contra l'anterior acord, que no posa fi a la via administrativa, es pot interposar recurs ordinari, en el termini d'un mes, davant del conseller d'Obres Públiques, Urbanisme i Transports, sense perjudici d'utilitzar qualsevol altra via de recurs que s'estime procedent."  
València, 18 de febrer de 1997.- El secretari de la Comissió Territorial d'Urbanisme: Joaquín Llidó Silvestre.